sasicodes/solvari-1 huggingface dataset:
மாலைவேளையில் இதோ எங்கும் திகில் விடிவதற்குள் அவர்கள் இல்லாதொழிவார்கள் இதுவன்றோ நம்மைக் கொள்ளையடிப்பவர்கள் பங்கு இதுவன்றோ நம்மைச் சூறையாடுவோரின் நிலைமை.
அது நாணல் படகுகளில் நீரின்மேலே கடல் வழியாகத் பதரை அனுப்புகிறது விரைவாய்ச் செல்லும் பதர்களே உயர்ந்து வளர்ந்து பளபளப்பான தோலுடைய இனத்தாரிடம் செல்லுங்கள் அருகிலும் தொலைவிலும் உள்ளோரை அச்சுறுத்திய மக்கள் கூட்டத்தார் அவர்கள் ஆற்றல் வாய்ந்தவர்கள் பகைவரை மிதித்து வெற்றிகொள்பவர்கள் அந்த நாட்டினர் ஆறுகள் குறுக்காகப் பாய்ந்தோடும் நாடும் அது.
ஏனெனில் அறுவடைக்கு முன் பூக்கள் பூத்துக் காய்த்து கனிதரும் பருவம் எய்தும்போது தழைகளை எதிரி அரிவாள்களால் அறுத்தெறிவான் படரும் கொடிகளை அரிந்து அகற்றிவிடுவான்.
உயர்ந்து வளர்ந்து பளபளப்பான தோலுடைய இனத்தாரின் நாட்டிலிருந்து அந்஠நேரத்தில் படைகளின் ஆண்டவருக்குக் காணிக்கைப் பொருள்கள் கொண்டு வரப்படும்.
ஆறுகள்குறுக்காகப் பாய்ந்தோடும் அந்த நாட்டிலிருந்து படைகளின் ஆண்டவரது பெயர் தங்கியுள்ள சீயோன் மலைக்கு அக்காணிக்கைகள் கொண்டு வரப்படும்.
எகிப்தைக் குறித்த திருவாக்கு விரைவாய்ச் செல்லும் மேகத்தின்மேல் ஏறி ஆண்டவர் எகிப்துக்கு வருகிறார் எகிப்தின் சிலைகள் அவர் திருமுன் அஞ்சி நடுங்கும் எகிப்தியரின் உள்மனமோ உருக்குலையும்.
அப்போது உடன்பிறப்புக்கு எதிராக உடன்பிறப்பும் நண்பனுக்கு எதிராக நண்பனும் ஒரு நகரத்தாருக்கு எதிராக மற்றொரு நகரத்தாரும் ஓர் அரசுக்கு எதிராக மற்றோர் அரசும் மோதிக்கொள்வர்.
ஆதலால் எகிப்தியர்கள் தங்கள் உள்ளத்தில் ஊக்கம் இழப்பர் அவர்கள் திட்டங்களைக் குழப்பி விடுவேன் அப்போது சிலைகள் மாய வித்தைக்காரர் மைவித்தைக்காரர் குறிசொல்வோர் ஆகியோரிடம் அவர்கள் குறி கேட்பார்கள்.
அதன் கால்வாய்க்குள் நாற்றமெடுக்கும் எகிப்திலுள்ள பேராற்றின் கிளைகளில் நீர் குறைந்து வறண்டு போகும் கோரைகளும் நாணல்களும் மக்கிப் போகும்.
சோவானின் தலைவர்கள் மூடர்களே பார்வோனின் ஞானமிகு அறிவுரையாளர் அறிவற்ற ஆலோசனை தருகின்றனர் நான் ஞானிகளின் மகன் பண்டைக்கால அரசர்களின் வழி வந்தவன் என்று நீங்கள் ஒவ்வொருவரும் பார்வோனிடம் எப்படிச் சொல்லலாம்?
சோவான் தலைவர்கள் அறிவிலிகள் ஆனார்கள் நோபு நகரின் தலைவர்கள் ஏமாந்து போனார்கள் எகிப்தின் குல முதல்வர்கள் அதை நெறிபிறழச் செய்தார்கள்.
ஆண்டவர் அதனுள் குழப்பம் உண்டாக்கும் ஆவி புகுந்துவிடச் செய்தார் போதையேறியவன் வாந்தியெடுத்துத் தள்ளாடுவதுபோல அவர்கள் எகிப்தை அவன் செயல்கள் அனைத்திலும் தள்ளாடச் செய்தார்கள்.
அந்நாளில் எகிப்திய மண்ணில் ஆண்டவருக்குப் பலிபீடம் ஒன்று இருக்கும் அதன் எல்லைப் புறத்தில் ஆண்டவருக்கெனத் பண் ஒள்று எழுப்பப்படும்.
அப்பொழுது ஆண்டவர் எகிப்தியருக்குத் தம்மை வெளிப்படுத்துவார் எகிப்தியரும் ஆண்டவரை அந்நாளில் அறிந்துகொள்வார்கள் பலிகளாலும் எரிபலிகளாலும் ஆண்டவரை வழிபடுவார்கள் ஆண்டவருக்குப் பொருத்தனைகள் செய்து அவற்றை நிறைவேற்றுவார்கள்.
ஆண்டவர் எகிப்தியரை வதைப்பார் வதைத்துக் குணமாக்குவார் அவர்களும் ஆண்டவரிடம் திரும்புவர் அவரும் அவர்கள் விண்ணப்பங்களுக்குச் செவிசாய்த்து அவர்களைக் குணமாக்குவார்.
அந்நாளில் இஸ்ரயேல் எகிப்திற்கும் அசீரியாவிற்கும் இணையான மூன்றாம் அரசாகத் திகழ்ந்து மண்ணுலகின் நடுவில் ஆசியாக விளங்கும்.
அந்நேரத்தில் ஆமோட்சின் மைந்தன் எசாயா வாயிலாய் ஆண்டவர் சொல்லியது நீ போய் உன் இடையிலிருந்து சாக்கு உடையைக் களைந்துவிடு உன் கால்களிலிருந்து காலணிகளைக் கழற்றிவிடு.
ஆண்டவர் கூறினார் என் ஊழியன் எசாயா ஆடையின்றியும் வெறுங்காலோடும் மூன்று ஆண்டுகள் நடமாடியது எகிப்துக்கும் எத்தியோப்பியாவுக்கும் எதிரான அடையாளமும் முன்குறியும் ஆகும்.
அவன் எகிப்தியருக்கு மானக்கேடு உண்டாகும்படி இளைஞரையும் முதியோரையும் ஆடையின்றியும் வெறுங் காலோடும் இருப்பிடம் மூடப்படாமலும் இழுத்து வருவான்.
அப்பொழுது தாங்கள் நம்பியிருந்த எத்தியோப்பியாவை முன்னிட்டும் பெருமை கொண்டிருந்த எகிப்தை முன்னிட்டும் அவர்கள் வெட்கித் திகைப்புறுவர்.
அந்நாளில் இந்தக் கடற்கரை நாட்டில் குடியிருப்போர் இதோ யாரிடத்தில் நாம் நம்பிக்கை வைத்திருந்தோமோ அசீரிய அரசனிடமிருந்து நாம் விடுவிக்கப்பட உதவி வேண்டியாரைத் தேடி ஓடினோமோ அவர்களுக்கு இந்நிலை ஏற்பட்டுவிட்டதே இனி நாம் தப்புவது எவ்வாறு?
கடலையடுத்த பாலைநிலம் குறித்த திருவாக்கு தென்னாட்டிலிருந்து சுழல்காற்றுகள் வீசுவதுபோல் அச்சம்தரும் நாடான பாலைநிலத்திலிருந்து அழிவு வருகின்றது.
பெண்ணின் பேறுகால வேதனைக்கு ஒத்த வேதனைகள் என்னைக் கவ்விக் கொண்டன கலக்கமடைந்து செவிடன் போல் ஆனேன் திகைப்புற்றுக் குருடன் போல் ஆனேன்.
பந்தி தயார் செய்கிறார்கள் கம்பளத்தை விரிக்கிறார்கள் உண்கிறார்கள் குடிக்கிறார்கள் தலைவர்களே எழுங்கள் கேடயத்திற்கு எண்ணெய் பூசுங்கள்.
இருவர் இருவராய்க் குதிரைப்படை வீரர்கள் அணிவகுத்து வருவதையும் கழுதைகள் மேலும் ஒட்டகங்கள் மேலும் வீரர்கள் ஏறி வருவதையும் அவன் காணும்஥போது மிகவும் கவனமாய்க் கண்காணிக்கட்டும்.
அப்போது காவல்காரன் கூக்குரலிட்டான் என் தலைவரே பகல்஠முழுவதும் நான் காவல் மாடத்தின்மேல் நின்று கொண்டிருக்கின்றேன் இரவெல்லாம் என் பணியில் நிறுத்தப்பட்டுள்ளேன்.
அவர் பதிலுரையாக ஓபாபிலோன் வீழ்ந்தது வீழ்ச்சியடைந்து விட்டது அதன் தெய்வங்களின் சிலைகள் அனைத்தையும் தரையில் மோதி உடைக்கப்பட்டாயிற்றுஓ என்று கூறுகிறார்.
போராடிக்கப்பட்டுக் களத்தில் சிதறிக் கிடக்கும் என் மக்களே இஸ்ரயேலின் கடவுளாகிய படைகளின் ஆண்டவரிடமிருந்து கேட்டவற்றை நான் உங்களுக்கு அறிவித்துள்ளேன்.
ஏனெனில் வாள்களுக்குத் தப்பி அவர்கள் ஓடுகின்றார்கள் உருவிய வாளுக்கும் நாணேற்றிய வில்லுக்கும் போரின் கடுமைக்கும் அஞ்சி ஓடுகின்றார்கள்.
காட்சிப் பள்ளத்தாக்கைக் குறித்த திருவாக்கு வீட்டுக்கூரைகளின் மேல் நீங்கள் அனைவரும் ஏறியிருக்கிறீர்களே உங்களுக்கு நிகழ்ந்தது என்ன?
ஆரவாரம் நிறைந்த நகரமே அக்களித்து அமர்க்களப்படும் பட்டணமே உங்களிடையே கொலை செய்யப்பட்டோ ர் வாளால் வெட்டி வீழ்த்தப்படவில்லை போர்க்களத்திலும் செத்஠து மடியவில்லை.
உங்கள் தலைவர்கள் அனைவரும் ஒருங்கே ஓட்டமெடுத்தார்கள் அம்பு எய்யாமலே அவர்கள் பிடிபட்டார்கள் உன்னிடத்தில் இருந்தவர் யாவரும் வெகு தொலைவிற்குத் தப்பியோடியும் கண்டுபிடிக்கப்பட்டு ஒருசேரக் கைதானார்கள்.
ஆதலால் நான் என்னை உற்று நோக்காதீர்கள் நான் மனம் கசந்து கதறியழ விடுங்கள் என் மக்களாகிய மகளின் அழிவைக்குறித்து என்னை தேற்ற முயலாதீர்கள் என்றேன்.
ஏலாம் நாட்டினர் அம்பறாத் துணியை எடுத்துச்சென்றனர் தேர்ப்படையோடும் குதிரை வீரரோடும் புறப்பட்டனர் கீரைச் சார்ந்தோர் கேடயத்தின் உறையை அகற்றினர்.
அந்நாளில் புலம்பவும் ஓலமிட்டுக் கதறி அழவும் தலையை மொட்டை அடித்துக்கொள்ளவும் சாக்கு உடை உடுத்தவும் படைகளின் ஆண்டவரான எம் தலைவர் ஆணையிட்டார்.
நீங்களோ மகிழ்ந்து களிப்படைகின்றீர்கள் எருதுகளை அடித்து ஆடுகளை வெட்டி இறைச்சியை உண்டு திராட்சை இரசத்தைக் குடிக்கின்றீர்கள்.
படைகளின் ஆண்டவர் நான் என் காதால் கேட்குமாறு வெளிப்படுத்தியது நீங்கள் சாகும்வரை இத் தீச்செயலின் கறை கழுவப்படவேமாட்டாது என்கிறார் என் தலைவராகிய படைகளின் ஆண்டவர்.
நீ உனக்கென்று ஒரு கல்லறையை வெட்டியிருக்கிறாய் உயர்ந்த இடத்தில் அக்கல்லறையை இருக்குமாறு அமைத்திருக்கிறாய் பாறையில் உனக்கொரு தங்குமிடத்தைக் குடைந்துள்ளாயே?
ஆனால் அவன் தந்தை குடும்பத்தினராகிய பிள்ளைகளும் பேரப்பிள்ளைகளும் சிறு கலயங்கள் கிண்ணங்கள் முதல் கலயங்கள் குடங்஠கள் வரையுள்ள அனைத்துக் கலங்களைப் போல் அவன்மேல் சுமையாக மாட்டித் தொங்கினர்.
தீர் நாட்டைக் குறித்த திருவாக்கு தர்சீசின் மரக் கப்பல்களே கதறி அழுங்கள் தீரின் வீடுகள் இல்லாதபடிக்கும் வருவார் போவார் இல்லாதபடிக்கும் பாழாய்ப் போய்விட்டது சைப்பிரசு நாட்டிலிருந்து இச்செய்தி அவர்களை வந்தடைகின்றது.
பல இனத்தாரோடும் நீங்கள் வாணிகம் செய்கின்றீர்கள் சீகோர் ஆற்றின் பெருவெள்ளத்தில் விளைந்த தானியமும் நைல் நதியின் அறுவடையுமே உங்கள் வருமானம்.
சீதோனே வெட்கப்படு நான் பேறுகால வேதனை அடையவில்லை பிள்ளையைப் பெற்றெடுக்கவில்லை இளைஞரைப் பேணவுமில்லை கன்னிப் பெண்களைக் காக்கவுமில்லை என்று கடல் சொல்கின்றது கடற்கோட்டை கூறுகின்றது.
அரசர்க்கு மணிமுடி சூட்டி வந்ததும் இளவரசர்களைப் போன்ற வணிகரைக் கொண்டதும் உலகத்தில் மதிப்புமிக்க வணிகர்களைப் பெற்றிருந்ததுமான தீருக்கு எதிராக இதைத் திட்டமிட்டது யார்?
கடலுக்கு மேலாக ஆண்டவர் தம் கையை ஓங்கியுள்ளார் கானானின் ஆற்றல்மிக்க புகலிடங்களை அழிக்குமாறு ஆண்டவர் ஆணை பிறப்பித்துள்ளார்.
ஒடுக்கப்பட்ட சீதோன் மகளாகிய கன்னிப்பெண்ணே இனி நீ மகிழ்ச்சி அடையமாட்டாய் எழுந்து சைப்பிரசுக்கு புறப்பட்டுப்போ அங்கேயும் நீ அமைதி பெற மாட்டாய் என்கிறார் அவர்.
இதோ கல்தேயர் நாட்டைப்பார் இந்த மக்களினம் அசீரியர்கள் அல்லர் இவர்கள் சீதோன் நாட்டைக் காட்டுவிலங்குகளிடம் விட்டுச் சென்றனர் அதைச் சுற்றிலும் தங்கள் கொத்தளங்களை எழுப்பினர்.
அது சேமித்து வைக்கப்படுவதுமில்லை பதுக்கி வைக்கப்படுவதுமில்லை அவளது வாணிபம் ஆண்டவர் திருமுன் வாழ்வோர்க்கு நிறைவளிக்கும் உணவும் சிறந்த உடையும் பெற்றுத்தரும்.
அப்பொழுது மக்களுக்கு எப்படியோ அப்படியே குருக்களுக்கும் பணியாளனுக்கு எவ்வாறோ அவ்வாறே அவன் தலைவனுக்கும் பணிப்பெண்ணுக்கு எப்படியோ அப்படியே அவள் தலைவிக்கும் வாங்குபவனுக்கு எவ்வாறோ அவ்வாறே விற்பவனுக்கும் கடன் கொடுப்பவனுக்கு எப்படியோ அப்படியே கடன் வாங்குபவனுக்கும் வட்டிக்குக் கொடுத்தவனுக்கு எவ்வாறோ அவ்வாறே வட்டிக்கு வாங்கினவனுக்கும் நேரிடும்.
நாடு அதில் குடியிருப்போரால் தீட்டுப்பட்டுள்ளது ஏனெனில் அவர்கள் சட்டங்களை மீறினார்கள் நியமங்களைச் சீர்குலைத்தார்கள் என்றுமுள உடன்படிக்கையை முறித்தார்கள்.
திராட்சை இரசத்திற்காகத் தெருக்களில் கூச்சல் எழுகின்றது மகிழ்ச்சி எல்லாம் மங்கி மறைகின்றது விழாக்கள் நாட்டிலிருந்து அகற்றப்பட்டன.
நாட்டில் மக்களுக்கு நேரிடுவது ஒலிவமரத்தை உலுக்குவது போலவும் அறுவடைக்குத் தப்பிய திராட்சைப் பழங்களைப் பறிப்பது போலவும் உள்ளது.
எஞ்சியிருப்போர் தங்கள் குரலை உயர்த்தி மகிழ்ச்சியால் ஆர்ப்பரிக்கின்றார்கள் ஆண்டவரின் மாட்சி பற்றி மேற்கிலிருந்து ஆரவாரம் செய்கின்றார்கள்.
ஆதலால் கீழ்த்திசையில் ஆண்டவரைப் பெருமைப் படுத்துங்கள் கடற்கரை நாடுகளில் இஸ்ரயேலின் கடவுளாகிய ஆண்டவரைப் போற்றுங்கள்.
மண்ணுலகின் எல்லையிலிருந்து நீதியுள்ளவருக்கு மாட்சி என்ற புகழ்ப்பாடலை நாங்கள் கேட்கின்றோம் நானோ இளைத்துப் போனேன் இளைத்துப் போனேன் எனக்கு ஜயோ கேடு எனக்குத் துரோகம் செய்கின்றார்கள் துரோகிகள் நம்பிக்கைத் துரோகம் செய்கின்றார்கள் என்றேன்.
திகிலின் ஓசைகேட்டு ஓடுபவர் படுகுழியில் வீழ்வார் படுகுழியிலிருந்து ஏறுகின்றவர் கண்ணியில் சிக்கிக் கொள்வார் ஏனெனில் விண்ணின் மடைகள் திறக்கப்படுகின்றன நிலத்தின் அடித்தளங்கள் அதிர்கின்றன.
குடிவெறியரைப் போல் மண்ணுலகம் தள்ளாடுகின்றது குடிசைபோல் அது இடம் பெயர்ந்து செல்கின்றது அதன் குற்றப்பழி பாரச்சுமையாய் அதை அழுத்துகின்றது அது வீழ்ச்சியடையும் இனி ஒருபோதும் எழாது.
ஆண்டவரே நீரே என் கடவுள் நான் உம்மை மேன்மைப்படுத்துவேன் உன் பெயரைப் போற்றுவேன் நீர் வியத்தகு செயல் புரிந்துள்ளீர் நெடுநாளாய் நீர் தீட்டியுள்ள திட்டத்தைத் திண்ணமாகவும் உறுதியாகவும் நிறைவேற்றியுள்ளீர்.
ஏனெனில் நீ நகரத்தைக் கற்குவியலாக்கினீர் அரண்சூழ்ந்த பட்டணத்தைப் பாழடையச் செய்தீர் அயல் நாட்டினரின் கோட்டை அது இனி நகராய் இராது என்றுமே கட்டி எழுப்பப்படாது.
கார்மேக நிழல் வெயிலைத் தணிப்பது போல் அயல் நாட்டவரின் ஆர்ப்பாட்டத்தை நீர் அடங்கச் செய்கின்றீர் முரடர்களின் ஆரவாரம் அடங்கிவிட்டது.
படைகளின் ஆண்டவர் இந்த மலையில் மக்களினங்கள் அனைவருக்கும் சிறந்ததொரு விருந்தை ஏற்பாடு செய்வார் அதில் சுவைமிக்க பண்டங்களும் பழரசப் பானமும் கொழுப்பான இறைச்சித் துண்டுகளும் வடிகட்டிப் பக்குவப்படுத்திய திராட்சை இரசமும் பரிமாறப்படும்.
மக்களினங்கள் அனைவரின் முகத்தை மூடியுள்ள முக்காட்டை இந்த மலையில் அவர் அகற்றிவிடுவார் பிற இனத்தார் அனைவரின் துன்பத் திகிலைத் பக்கி எறிவார்.
என்றுமே இல்லாதவாறு சாவை ஒழித்துவிடுவார் என் தலைவராகிய ஆண்டவர் எல்லா முகங்களிலிருந்஥தும் கண்ணீரைத் துடைத்து விடுவார் தம்மக்களுக்கு ஏற்பட்ட நிந்தையை இம்மண்ணுலகில் அகற்றிவிடுவார் ஏனெனில் ஆண்டவரே இதை உரைத்தார்.
அந்நாளில் அவர்கள் சொல்வார்கள் இவரே நம் கடவுள் இவருக்கென்றே நாம் காத்திருந்தோம் இவர் நம்மை விடுவிப்பார் இவரே ஆண்டவர் இவருக்காகவே நாம் காத்திருந்தோம் இவர் தரும் மீட்பில் நாம் மகிழ்ந்து அக்களிப்போம்.
ஆண்டவரின் ஆற்றல் இம் மலையில் தங்கியிருக்கும் எருக்குழி நீரில் வைக்கோல் மிதிக்கப்படுவதுபோல் மோவாபு அவரால் மிதிக்கப்படுவான்.
நீந்துபவன் நீந்துவதற்஠காகத் தன் கைகளை விரிப்பதுபோல் மோவாபு தன் கைகளை விரிப்பான் ஆனால் ஆண்டவர் அவன் செருக்கையும் கைவினைச் செயல்களையும் விழச்஠ செய்வார்.
உயரத்தில் வாழ்வோரை அவர் தாழ்த்துகின்றார் வானுற உயர்ந்த நகரைத் தகர்க்கின்றார் அதைத் தரைமட்டமாக்கி புழுதியோடு புழுதியாக மண்ணோடு மண்ணாகச் செய்கின்றார்.
என் நெஞ்சம் இரவில் உம்மை நாடுகின்றது எனக்குள்ளிருக்கும் ஆவி ஏக்கத்தோடு உம்மைத் தேடுகின்றது உம் நீதித்தீர்ப்புகள் நிலவுலகில் நிலைத்திருக்கையில் வாழ்வோர் நேர்மையைக் கற்றுக் கொள்வர்.
கொடியவர்களுக்கு நீர் இரக்கம் காட்டினாலும் அவர்கள் நேரியன செய்யக் கற்றுக் கொள்வதில்லை நேர்மை நிறைந்த நாட்டில் அவர்கள் அநீதி செய்கின்றனர் ஆண்டவரின் மாட்சியை அவர்கள் காண்பதில்லை.
ஆண்டவரே நிறைவாழ்வை நீர் எங்களுக்கு உரியதாக்குவீர் ஏனெனில் எங்கள் செயல்கள் அனைத்தையும் எங்களுக்காகச் செய்கின்றவர் நீரே.
எங்கள் கடவுளாகிய ஆண்டவரே உம்மைத்தவிர வேறு தலைவர்கள் எங்கள்மேல் ஆட்சி செலுத்தினார்கள் ஆனால் உமது பெயரைமட்டுமே நாங்கள் போற்றுகின்றோம்.
அவர்களின் நிழல்஠கள் உயிர்பெற்றெழ மாட்டா ஏனெனில் நீர் அவர்களைத் தண்டித்து அழித்துவிட்டீர் அவர்களைப் பற்றிய நினைவுகள் யாவற்றையும் இல்லாததொழித்தீர்.
இந்த இனம் வளரச் செய்தீர் ஆண்டவரே இந்த இனம் வளரச் செய்தீர் நீர் மாட்சியுடன் விளங்குகின்றீர் நாட்டின் எல்லைகள் அனைத்தையும் விரிவுபடுத்தினீர்.
நாங்களும் கருவுற்று வேதனையில் துடித்தோம் ஆனால் காற்றைப் பெற்றெடுத்தவர் போலானோம் நாடு விடுதலை பெற நாங்கள் எதையும் சாதிக்கவில்லை உலகில் குடியிருக்க எவரும் பிறக்கப் போவதில்஠லை.
இறந்த உம்மக்கள் உயிர் பெறுவர் அவர்களின் உயிரற்ற உடல்கள் மீண்டும் எழும் புழுதியில் வாழ்வோரே விழித்தெழுந்து மகிழ்ந்து பாடுங்கள் ஏனெனில் நீர் பெய்விக்கும் பனி ஒளியின் பனி இறந்தோர் நிழல்களின் நாட்டிலும் அதை விழச்செய்கின்றீர்.
என் மக்களே நீங்கள் போய் உங்கள் அறைக்குள் நுழைந்து உள்ளிருந்து கதவுகளைத் தாழிட்டுக் கொள்ளுங்கள் கடும் சினம் தணியும்வரை சற்று ஒளிந்து கொள்ளுங்கள்.
மண்ணுலகில் வாழ்வோர் தமக்கு எதிராகச் செய்த தீச் செயலுக்குத் தண்டனை வழங்க ஆண்டவர் தம் திருத்தலத்திலிருந்து புறப்படுகின்றார் மண்ணுலகம் தன் இரத்தப்பழியை வெளிக் கொணரும் அதில் கொலை செய்யப்பட்டவர்களை இனியும் இது மூடிமறைக்காது.
அந்நாளில் ஆண்டவர் தம் கொடிய பெரிய வலிமைமிகு வாளால் லிவியத்தான் என்னும் விரைந்தோடும் பாம்பைலிவியத்தான் என்னும் நெளிந்தோடும் பாம்பைதண்டிப்பார் கடலில் இருக்கும் அந்தப் பெரும் நாகத்தை அவர் வெட்டி வீழ்த்துவார்.
ஆண்டவராகிய நானே அதன் பாதுகாவலர் இடையறாது அதற்கு நான் நீர் பாய்ச்சுகின்றேன் எவரும் அதற்குத் தீங்கு விளைவிக்காதவாறு இரவும் பகலும் அதற்குக் காவலாய் இருக்கின்றேன்.
அவர்கள் என்னைப் புகலிடமாகக் கொண்டு வலிமை பெறட்டும் என்னோடு அவர்கள் ஒப்புரவு செய்து கொள்ளட்டும் என்னோடு அவர்கள் சமாதானம் செய்து கொள்ளட்டும்.
அவனது பாவம் அகற்றப்பட்டதன் முழுப் பயன் இதுவே சுண்ணாம்புக் கற்களை உடைத்துத் பள் பளாக்குவது போல அவர் அவர்களின் பலிபீடக் கற்களுக்குச் செய்வார் அசேராக் கம்பங்களும் பபபீடங்களும் நிலைநிற்காதவாறு நொறுக்கப்படும்.
பாலைநிலம் போல் புறக்கணிக்கப்பட்டுள்ளது ஆங்கே கன்றுக்குட்டி மேய்கின்றது படுத்துக்கிடக்கின்றது அதில் தழைத்துள்ளவற்றைத் தின்று தீர்க்கின்றது.
உலர்ந்த அதன் கிளைகள் முறிக்கப்படுகின்றன பென்டிர் வந்து அவற்றைச் சுட்டெறிப்பர் ஏனெனில் உணர்வற்ற மக்களினம் அது ஆதலால் அவர்களைப் படைத்தவர் அவர்கள் மீது இரக்கம் காட்டார் அவர்களுக்கு ஆதரவு அருளார்.
அந்நாளில் ஆண்டவர் பேராற்றின் வாய்க்கால் முதல் எகிப்தின் பள்ளத்தாக்குவரை புணையடிப்பார் இஸ்ரயேல் மக்களே நீங்கள் ஒருவர்பின் ஒருவராய்ச் சேர்க்கப்படுவீர்கள்.
இதோ ஆற்றலும் வலிமையும் மிக்கோன் என் தலைவரிடம் உள்ளான் அவன் கல்மழையென அழிக்கும் புயலென கரை புரண்டோ டும் பெருவெள்ளமென வந்து தன் கைவன்மையால் அதைத் தரையில் வீழ்த்துவான்.
வாடுகின்ற மலராய் அதன் மேன்மை மிகு எழில் குலைகின்றது நறுமணம் பூசிய தலைவர்கள் வீழ்ந்து கிடக்கின்றனர் இது கோடைக்காலம் வரும் முன் பழுத்த அத்திப்பழம் போலாகும் அதைக் காண்பவன் தன் கைக்கு எட்டியதும் அதை விழுங்கி விடுவான்.
நீதி வழங்க அமர்வோனுக்கு நீதியின் உணர்வாகவும் நகரவாயிலைத் தாக்குவோர் புறமுதுகிடுமாறு போராடுவோர்க்கு ஆற்றலாகவும் அவர் இருப்பார்.
ஏனெனில் கட்டளை மேல் கட்டளை கட்டளைமேல் கட்டளை அளவு மலுக்குமேல் அளவுமல் அளவு மலுக்கு மேல் அளவுமல் இங்கே கொஞ்சம் அங்கே கொஞ்சம் என்கின்றனர்.
ஆதலால் ஆண்டவரின் வார்த்தை அவர்களுக்குக் கட்டளைமேல் கட்டளையாகவும் அளவுமல்மேல் அளவு மலாகவும் இங்கே கொஞ்சம் அங்கே கொஞ்சமாகவும் இருக்கும் அவர்கள் புறப்பட்டுச்செல்கையில் நிலை தடுமாறி வீழ்வர் நொறுக்கப்படுவர் கண்ணியில் சிக்குண்டு பிடிபடுவர்.
ஏனெனில் பொய்மையை நாங்கள் எங்கள் புகலிடமாய்க் கொண்டுள்ளோம் வஞ்சகத்தை எங்களுக்கு மறைவிடமாய் ஆக்கியுள்ளோம் என்று சொன்னீர்கள்.
ஆதலால் ஆண்டவராகிய என் தலைவர் கூறுவது இதுவே இதோ சீயோனில் நான் ஓர் அடிக்கல் நாட்டுகின்றேன் அது பரிசோதிக்கப்பட்ட கல் விலையுயர்ந்த மூலைக்கல் உறுதியான அடித்தளமாய் அமையும் கல்நம்பிக்கை கொண்டோ ன் பதற்றமடையான்.
சாவுடன் நீங்கள் செய்஠த உடன்படிக்கை முறிந்து போகும் பாதாளத்துடன் நீங்கள் செய்த உடன்பாடு நிலைத்து நிற்காது பகைவன் பெருவெள்ளமெனப் பாய்ந்து வரும்போது நீங்கள் அவனால் நசுக்கப்படுவீர்கள்.
பகை உங்களைக் கடக்கும் பொழுதெல்லாம் உங்களை வாரிக்கொண்டு போகும் அது காலைதோறும் பகலும் இரவும் பாய்ந்து வரும் அச்செய்தியை உணர்வதே மிகவும் திகிழட்டும்.
உங்கள் தளைகள் கடினமாகாதபடி இகழ்வதை விட்டுவிடுங்கள் ஏனெனில் நாடு முழுவதையும் அழித்தொழிக்குமாறு படைகளின் ஆண்டவராகிய என் தலைவர் இட்ட ஆணையை நான் கேட்டேன்.
உளுந்து இருப்புக் கோலால் அடிக்கப்படுவதில்லை சீரகத்தின் மேல் வண்டி உருளை உருட்டப்படுவதில்லை ஆனால் உளுந்து கோலாலும் சீரகம் தடியாலும் தட்டியடிக்கப்படும்.
படைகளின் ஆண்டவரிடமிருந்து இந்த அறிவு வருகின்றது அவர் திட்டமிடுவதில்஠ வியப்புக்குரியவர் செயற்படுத்தும் அறிவில் சிறப்புக்குரியவர்.
தாவீது பாசறை அமைத்த நகராகிய அரியேல் அரியேல் உனக்கு ஜயோ கேடு ஆண்டிற்குப்பின் ஆண்டு கடந்து வரட்டும் விழாக்கள் முறைமுறையாய் வந்து போகட்டும்.
உன்னைச் சுற்றிலும் பாசறை அமைப்பேன் உன்னைப் போர்க் கோபுரங்களால் சூழ்ந்து வளைப்பேன் உனக்கெதிராய் முற்றுகைத் தளங்஠களை எழுப்புவேன்.
தாழ்த்தப்பட்ட நீ தரையிலிருந்து பேசுவாய் நலிந்த உன் குரல் புழுதியிலிருந்து எழும்பும் உன் குரல் இறந்தவன் ஆவியின் ஒலிபோல மண்ணிலிருந்து வெளிவரும் உன் பேச்சு புழுதிக்குள்ளிலிருந்து முணுமுணுக்கும்.
இடிமுழக்கம் நில நடுக்கம் பேரிரைச்சல் சூறாவளி புயல்காற்று விழுங்கும் நெருப்புப் பிழம்பு ஆகியவற்றால் படைகளின் ஆண்டவர் உன்னைத் தண்டிப்பார்.
அரியேலுக்கு எதிராகப் போர்தொடுக்கும் திரளான வேற்றினத்தார் அனைவரும் அதற்கும் அதன் அரணுக்கும் எதிராகப் போரிட்டு அதைத் துன்புறுத்திய அனைவரும் கனவு போலும் கனவில் காணும் காட்சிபோலும் மறைவர்.
பசியாய் இருப்பவர் உண்பதாய்க் கனவு கண்டு விழித்தெழுந்து வெறும் வயிற்றினராய் வாடுவது போலும் தாகமாய் இருப்பவர் நீர் அருந்துவதாய்க் கனாக்கண்டு விழித்தெழுந்து தீராத்தாகத்தால் தவிப்பது போலும் சீயோன் மலைமேல் போர் தொடுக்கும் திரளான வேற்றினத்தார் அனைவரும் ஆவர்.
ஏனெனில் ஆழ்ந்த பக்கம் தரும் ஆவியை ஆண்டவர் உங்கள் மீது அனுப்பியுள்ளார் இறைவாக்கினராகிய உங்கள் கண்களை மூடியுள்ளார் திருக்காட்சியாளராகிய உங்கள் பார்வையை மறைத்துள்ளார்.
ஆண்டவரிடமிருந்து தங்கள் திட்டங்களை மனத்தின் ஆழங்களில் மறைத்துக்கொண்டு தங்கள் செயல்களை இருளில் செய்து நம்மை எவர் காணப்போகின்றார்?
அந்நாளில் காது கேளாதோர் ஏட்டுச் சுருளின் வார்த்தைகளைக் கேட்பர் பார்வையற்றோரின் கண்கள் காரிருளிலிருந்தும் மையிருளிலிருந்தும் விடுதலையாகிப் பார்வை பெறும்.
அவர்கள் ஒருவர்மேல் பொய்க் குற்றம் சாட்டி நீதிமன்றத்தில் தீர்ப்பு வழங்குவோரை இடறச் செய்கின்றனர் பொய் புனைந்து நேர்மையாளரின் வழக்கைப் புரட்டுகின்றனர்.
ஆதலால் ஆபிரகாமை மீட்ட ஆண்டவர் யாக்கோபு வீட்டாரைப் பற்றிக் கூறுவது இனி யாக்கோபு மானக்கேடு அடைவதில்லை அவன் முகம் இனி வெளிறிப் போவதுமில்லை.
அவன் பிள்ளைகள் என் பெயரைத் பயதெனப் போற்றுவர் நான் செய்யவிருக்கும் என் கைவேலைப்பாடுகளைக் காணும்போது யாக்கோபின் பயவரைத் பயவராகப் போற்றுவர் இஸ்ரயேலின் கடவுள்முன் அஞ்சி நிற்பர்.
என்னிடமிருந்து பெறாத திட்டத்தைச் செயல்படுத்துகின்றனர் என் பண்டுதல் இன்றி உடன்படிக்கை செய்கின்றனர் இவ்வாறு பாவத்தின் மேல் பாவத்தைக் குவிக்கின்றனர்.
என்னைக் கேளாமலேயே எகிப்திற்குப் புறப்பட்டுச் செல்கின்றனர் பார்வோன் ஆற்றலில் அடைக்கலம் பெறவும் எகிப்தின் நிழலில் புகலிடம் தேடவும் போகின்றனர்.
பயனற்ற மக்களினத்தை முன்னிட்டு அனைவரும் மானக்கேடடைவர் அவர்களால் யாதொரு உதவியோ பயனோ இராது ஆனால் மானக்கேடும் அவமதிப்புமே மிஞ்சும்.
நெகேபிலுள்ள விலங்கினங்களைப் பற்றிய இறைவாக்கு கடுந்துயரும் வேதனையும் நிறைந்த நாடு அது பெண்சிங்கமும் ஆண்சிங்கமும் விரியன் பாம்பும் பறக்கும் நாகமும் உள்ள நாடு அது இத்தகைய நாட்டின் வழியாய் கழுதைகளின் முதுகின்மேல் அவர்கள் தங்கள் செல்வங்களையும் ஒட்டகங்களின் திமில்கள்மேல் தங்கள் அரும்பொருட்களையும் சுமத்தி முற்றிலும் பயனற்ற மக்களினங்களுக்குக் கொண்டு செல்கிறார்கள்.
இப்பொழுது நீ சென்று அவர்கள் முன் பலகையில் பதித்து வை ஏட்டுச்சுருள் ஒன்றில் எழுதிவை வருங்காலத்திற்கென என்றுமுள சான்றாக அது விளங்கும்.
ஏனெனில் அவர்கள் கலகம் செய்யும் மக்களாயும் பொய்யுரைக்கும் பிள்ளைகளாயும் ஆண்டவரின் திருச்சட்டத்திற்குச் செவிசாய்ப்பதை விரும்பாத பிள்ளைகளாயும் உள்ளனர்.
ஆதலால் இஸ்ரயேலின் பயவர் கூறுவது இதுவே என் எச்சரிக்கையை நீங்கள் அவமதித்தீர்கள் அடக்கி ஆள்வதிலும் ஒடுக்குவதிலும் நம்பிக்கை வைத்தீர்கள் அவற்றையே பற்றிக் கொண்டிருந்தீர்கள்.
ஆதலால் உயர்ந்த மதிற்சுவரில் இடிந்துவிழும் தறுவாயிலுள்ள பிளவு திடீரென்று நொடிப்பொழுதில் சரிந்து விழுவதுபோல் இந்தத் தீச்செயல் உங்கள்மேல் விழும்.
அது இடிந்து வீழ்வது குயவனின் மட்கலம் சுக்குமறாய் உடைந்து போவதுபோல் இருக்கும் அடுப்பிலிருந்து நெருப்பு எடுப்பதற்கோ பள்ளத்திலிருந்து நீர் மொள்வதற்கோ உடைந்த துண்டுகளில் எதுவுமே உதவாது.
என் தலைவரும் இஸ்ரயேலின் பயவருமான ஆண்டவர் கூறுவது இதுவே நீங்கள் என்னிடம் திரும்பி வந்து அமைதியுற்றால் விடுதலை பெறுவீர்கள் அமைதியிலும் நம்பிக்கையிலுமே நீங்கள் வலிமை பெறுவீர்கள் நீங்களோ ஏற்க மறத்தீர்கள்.
முடியாது நாங்கள் குதிரை ஏறி விரைந்தோடத்தான் செய்வோம் என்கிறீர்கள் ஆம் தப்பியோடத்தான் போகிறீர்கள் விரைந்தோடும் தேரில் ஏறிச்செல்வோம் என்கிறீர்கள் ஆம் உங்களைத் துரத்தி வருபவர் விரைந்து வருவார்.
ஒருவன் மிரட்ட நீங்கள் ஆயிரம் பேர் ஓடுவீர்கள் ஜவர் அச்சுறுத்த நீங்கள் உயிர் தப்பி ஓடுவீர்கள் மலை உச்சிக் கொடிமரம் போல் குன்றின்மேல் சின்னம்போல் எஞ்சி நிற்பீர்கள்.
ஆதலால் உங்களுக்குக் கருணை காட்ட ஆண்டவர் காத்திருப்பார் உங்களுக்கு இரங்குமாறு எழுந்தருள்வார் ஏனெனில் ஆண்டவர் நீதியின் கடவுள் அவருக்காகக் காத்திருப்போர் நற்பேறு பெற்றோர்.
சீயோன் வாழ் மக்களே எருசலேமில் குடியிருப்போரே நீங்கள் இனி ஒருபோதும் அழமாட்டீர்கள் அவர் உங்கள்மேல் திண்ணமாய் அருள்கூர்வார்.
என் தலைவராகிய உங்கள் போதகர் உங்களுக்கு துன்பமெனும் அப்பத்தையும் ஒடுக்குதலெனும் நீரையும் கொடுத்திருந்தாலும் இனித்஠ தம்மை மறைத்துக்கொள்ள மாட்டார் உங்கள் போதகரை நீங்கள் கண்ணால் காண்பீர்கள்.
நீங்கள் வலப்புறமோ இடப்புறமோ எப்பக்கம் சென்றாலும் இதுதான் வழி இதில் நடந்து செல்லுங்கள் என்னும் வார்த்தை பின்னிருந்து உங்கள் செவிகளில் ஒலிக்கும்.
அப்போது வெள்ளி பொதிந்த உங்கள் சிலைகளையும் பொன் வேய்ந்த உங்கள் வார்ப்புப் படிமங்களையும் தீட்டாகக் கருதுவீர்கள் தீட்஠டானவையாக அவற்றைக் கருதி வெளியே வீசித் தொலைந்து போ என்பீர்கள்.
நீங்கள் நிலத்தில் விதைத்துள்ள விதைமீது ஆண்டவர் மழை பொழிவார் நிலத்தின் விளைவான உணவு செழுமையாகவும் மிகுதியாகவும் இருக்கும் அந்நாளில் உன் மந்தை பரந்த மேய்ச்சல் வெளியில் மேயும்.
கோட்டைகள் இடிந்து விழுகின்ற மிகப்பெரும் அழிவுநாளில் வானளாவிய மலைகள் அனைத்தின் மேலும் உயர்ந்த குன்றுகள் அனைத்தின் மேலும் கால்வாய்களும் நீரோடைகளும் தோன்றும்.
ஆண்டவர் தம் மக்களின் முறிவுகளைக் கட்டி தாம் அடித்து ஏற்படுத்திய காயங்களைக் குணமாக்கும் நாளில் நிலவின் ஒளி கதிரவன் ஒளிபோலாகும் கதிரவன் ஒளி ஏழு பகல்களின் ஒளி ஒன்று திரண்டாற்போல ஏழு மடங்காகும்.
இதோ ஆண்டவரின் திருப்பெயர் தொலையிலிருந்து வருகின்றது அவர் கனல்கக்கும் சினத்தோடும் பொறுக்க ஒண்ணாச் சீற்றத்தோடும் வருகின்றார் அவர் உதடுகள் கடும் சினத்தால் துடிக்கின்றன அவர் நாக்கு பொசுக்கும் நெருப்பைப் போன்றது.
அவர் மூச்சு கழுத்தளவு பாயும்வெள்ளம்போல வருகின்றது அழிவு என்னும் சல்லடையில் மக்களினங்களைச் சலித்து வழிதவறச் செய்யும் கடிவாளத்தை மக்களின் வாயில் மாட்ட வருகின்றார்.
புனித விழாக் கொண்டாடும் இரவில் பாடுவதுபோல் நீங்கள் மகிழ்ச்சிப் பாடல் பாடுவீர்கள் இஸ்ரயேலின் பாறையான ஆண்டவர் மலைக்குச் செல்லும்போது குழலிசைத்துச் செல்வோரைப்போல் உங்கள் உள்ளம் அக்களிக்கும்.
ஆண்டவர் தம் மாட்சி மிகு குரலை எங்கும் ஒலிக்கச் செய்வார் அவர் பொங்கியெழும் சீற்றம் கொண்டு விழுங்கும் நெருப்பு பெருமழை சூறாவளிக்காற்று கல்மழை இவற்றால் தம் தண்டிக்கும் ஆற்றலை வெளிப்படுத்துவார்.
உங்களின் யாழிசைக்கும் தம்புருவின் ஓசைக்கும் ஏற்ப ஆண்டவர் தம் கோலால் அடிமேல் அடி அடித்து அவர்களை நொறுக்குவார் அவர்களோடு கைகளைச் சுழற்றி வன்மையாகப் போரிடுவார்.
ஆனால் அவரோ ஞானமுடையவர் தீங்கை வருவிப்பவர் தம் வார்த்தைகளின் இலக்கை மாற்றாதவர் தீயோர் வீட்டார்க்கும் கொடியவருக்கு உதவுவோருக்கும் எதிராகக் கிளர்ந்தெழுபவர்.
எகிப்தியர் வெறும் மனிதரே இறைவன் அல்ல அவர்கள் குதிரைகள் வெறும் தசைப்பிண்டங்களே ஆவிகள் அல்ல ஆண்டவர் தம் கையை ஓங்கும் போது உதவி செய்பவன் இடறுவான் உதவி பெறுபவன் வீழ்வான் அவர்கள் அனைவரும் ஒருங்கே அழிந்தொழிவர்.
ஆண்டவர் என்னிடம் கூறியது இதுவே சிங்கமோ இளஞ்சிங்கமோ தன் இரைமேல் பாய்ந்து கர்ச்சிக்கும் போது மேய்ப்பர் கூட்டம் தனக்கெதிராய் எழுப்பும் கூக்குரலால் திகிலடைவதில்லை அவர்கள் ஆரவாரத்தைப் பொருட்படுத்துவதில்லை.
பறக்கும் பறவைகள் போல் படைகளின் ஆண்டவர் எருசலேமுக்குப் பாதுகாப்பாய் இருப்பார் அதைப் பாதுகாத்து விடுவிப்பார் தண்டிக்காமல் தப்புவிப்பார்.
அந்நாளில் உங்களுள் ஒவ்வொருவரும் தமக்குப் பாவத்தை விளைவித்துக் கொள்ளுமாறு செய்த பொன் வெள்ளிச் சிலைகளைத் பக்கி எறிந்து விடுவார்.
அசீரியன் வாளால் வீழ்வான் ஆனால் மனிதரின் வாளாலன்று அவனை வாள் விழுங்கிவிடும் ஆனால் அது மனிதரின் வாளன்று அவன் வாள் கண்டு தப்பி ஓடுவான் அவனுடைய இளங்காளையர் அடிமையாக்கப்படுவர்.
அவன் பாறை திகிலுற்று ஓடிப்போகும் அவன் தலைவர் கலக்கமுற்று ஓடுவர் என்கிறார் சீயோனில் தீப்பிழம்பையும் எருசலேமில் தீச்சூளையையும் கொண்ட ஆண்டவர்.
ஒவ்வொருவரும் காற்றுக்கு ஒதுங்கிடமாகவும் புயலுக்குப் புகலிடமாகவும் வறண்ட நிலத்தில் நீருள்ள கால்வாய் போலும் காய்ந்த மண்ணில் பெரும் குன்றின் நிழல் போலும் இருப்பர்.
ஏனெனில் மூடர் மடமையாய்ப் பேகுகின்றனர் அவர்களின் மனம் தீமை செய்யத் திட்டமிடும் அவர்களின் சிந்தை இறைப்பற்றின்றித் தீச்செயல் செய்வதையே நாடும் அவர்கள் ஆண்டவரைப்பற்றித் தவறாகவே பேசுவர் பசித்தோரின் பசி போக்கமாட்டார் தாகமுற்றோர்க்கு நீர் தர மறுப்பார்.
கயவரின் நயவஞ்சகச் செயல்கள் தீமையானவை வறியோர் வழக்கில் நீதி இருப்பினும் வஞ்சக வார்த்தைகளால் ஏழைகளை அழிக்கும் தீங்கானவற்றை அவர்கள் திட்டமிடுகின்றனர்.
பகட்டாக வாழும் மங்கையரே அஞ்சி நடுங்குங்கள் கவலையற்ற மகளிரே நடுநடுங்குங்கள் உடைகளை உரிந்து களைந்து இடையில் சாக்கு உடையைக் கட்டிக் கொள்ளுங்கள்.
முட்களும் முட்புதர்களும் ஓங்கி வளர்ந்துள்ள என் மக்களின் நிலத்திற்காகவும் களிப்புமிகு நகரில் உள்ள மகிழ்ச்சி நிறை இல்லங்கள் அனைத்திற்காகவும் அழுங்கள்.
அரண்மனை பாழடையுமாறு விடப்படும் ஆரவாரமிக்க நகர் வெறுமையாகும் குன்றும் காவல் மாடமும் என்றுமுள குகைகளாகும் அங்குக் காட்டுக் கழுதைகள் களிப்படையும் மந்தைகள் மேயும்.
மீண்டும் உன்னதத்திலிருந்து ஆவி நம்மேல் பொழியப்படும் பாலைநிலம் செழுமையான தோட்டமாகும் செழுமையான தோட்டம் அடர்ந்த காடாகத் தோன்றும்.
நீர்வளமிக்க இடங்களில் எல்லாம் பயிர்செய்து தாராளமாக மேயுமாறு மாட்டையும் கழுதையையும் அவிழ்த்துவிடும் நீங்கள் நற்பேறு பெற்றவர்கள்.